
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ _ Αρ. Φύλλου 945 

5 Νοεμβρίου 1997 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλοίι και δημιουργία ζώ¬ 
νης παραλίας στη θέση «Παραλία Μεσοχώριου Κοι¬ 
νότητας Μεσοχωριού Ν. Εύβοιας» . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Δήμου Κερα- 
τσινίου των οδών Δημ. Γληνού, Υψηλάντου και Γκιώ- 


νας . 2 

Τροποποίηση ρυμοτομικού σχεδίου Καμ. Βούρλων Ν. 
Φθ/δας που αφορά τη μείωση του πλάτους του πε- 
ζόδρομου και των προκηπίων μεταξύ των Ο.Τ. 83 
και 86 . 3 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1102942/7094/Β0010 (1) 

Καθορισμός των ορίων του αιγιαλού και δημιουργία ζώνης 
παραλίας στη θέση «Παραλία Μεσοχώριου Κοινότητας 
Μεσοχωριού Ν. Εύβοιας». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 551/88 «Οργάνωση Νομαρ¬ 
χιών - Οργάνωση Οικονομικών Υπηρεσιών» (ΦΕΚ 259 
τ.Α'), όπως τροποποιήθηκε και ισχύει. 

2. Τις διατάξεις του Π.Δ. 284/88 «περί Οργανισμού 
Υπουργείου Οικονομικών». 

3. Τις διατάξεις του Ν. 2218/1994 «Ίδρυση Νομαρχια¬ 
κής Αυτοδ/σης κ.λπ.» (ΦΕΚ 90 τ.Α’), όπως τροποποιή¬ 
θηκε, συμπληρώθηκε και ισχύει. 

4. Τις διατάξεις του άρθρου 14 του Ν. 2399/96 «Υλο¬ 
ποίηση της εισοδηματικής πολιτικής έτους 1996 για μι¬ 
σθούς και συντάξεις και άλλες διατάξεις» (ΦΕΚ 90 τ.Α'), 
με το οποίο καταργήθηκαν οι θέσεις των Περιφερειακών 
Διευθυντών και οι αρμοδιότητές τους περιήλθαν στο Γε¬ 
νικό Γραμματέα Περιφέρειας. 


5. Τις διατάξεις των παρ. 2 και 6 του άρθρου 1 Ν. 
2503/97 «Διοίκηση, Οργάνωση, Στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107 τ.Α’), σύμφωνα με τις οποίες 
οι Περιφερειακές Υπηρεσίες του Υπουργείου Οικονομι¬ 
κών, που συγκροτούσαν την Περιφερειακή Διοίκηση του 
Νομού ή Νομαρχίας δεν υπήχθησαν στην ενιαία οργανική 
μονάδα της Περιφέρειας ούτε καταργήθηκαν, αλλά απο¬ 
τελούν από 1.9.97 Υπηρεσίες του Υπουργείου Οικονομι¬ 
κών. 

6. Το αριθμ. 28975/31.7.97 έγγραφο της Δ/νσης Διοί¬ 
κησης του Υπ. Εσωτερικών, Δημ. Διοίκησης και Αποκέ¬ 
ντρωσης, σύμφωνα με το οποίο οι αρμοδιότητες του Γ ενι¬ 
κού Γραμματέα της Περιφέρειας σε θέματα Υπηρεσιών 
του Υπ. Οικονομικών, μεταφέρονται από 1.9.97 στον 
Υπουργό Οικονομικών. 

7. Την αριθμ. 1087903/1481/0006Α/ΠΟΛ. 1233/ 
28.8.97 απόφαση του Υπ. Οικονομικών «περί μεταβίβα¬ 
σης αρμοδιοτήτων του Υπουργού Οικονομικών στους 
Προϊσταμένους των Περιφερειακών Υπηρεσιών του Υπ. 
Οικονομικών πλην Γ.Λ.Κ. και Γ.Χ.Κ.». 

8. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», α) του άρθρου 
13 του Ν. 1078/1980 και β) του άρθρου 23 του Ν. 1337/ 
1983. 

9. Την από 18.9.95 έκθεση της Επιτροπής καθορισμού 
των ορίων του αιγιαλού και παραλίας και θέσεων αμμολη- 
ψίας, που καθόρισε τα όρια του αιγιαλού και της παραλίας 
στην περιοχή «παραλίας Μεσοχωριού - Κοινότητας Μεσο¬ 
χωριού Ν. Εύβοιας» και το από 1990 με κλίμακα 1:1000 
τοπογραφικό διάγραμμα του Τοπογράφου Μηχανικού 
Βαγγέλη Σπίθα που θεωρήθηκε με τη 1674/92 απόφαση 
έγκρισης μελέτης από τη Δ.Τ.Υ.Ν.Ε. και συνοδεύει την 
έκθεση της προαναφερόμενης Επιτροπής. 

10. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο 5445/144/96/12.3.96 έγ¬ 
γραφό του, αποφασίζουμε: 

1) Επικυρώνουμε την από 18.9.95 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας, καθώς και το από 1990 τοπογρα- 
φικό διάγραμμα, που τη συνοδεύει, το οποίο συντάχθηκε 
από τον Βαγγέλη Σπίθα Τοπογρ. Μηχανικό με κλίμακα 
1:1000 και θεωρήθηκε με την 1674/92 απόφαση έγκρι¬ 
σης μελέτης από τη ΔΤΥΝΕ επί του οποίου η πιο πάνω 
Επιτροπή, με κόκκινη γραμμή καθόρισε τα όρια του αιγια- 

λού, στη θέση «Παραλία Μεσοχωριού» Κοιν. Μεσοχωριού 
και με κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διά¬ 
γραμμα, που προαναφέραμε, να δημοσιευθούν στην Εφη¬ 
μερίδα της Κυβερνήσεως. 

Αθήνα, 20 Οκτωβρίου 1997 

Με εντολή Υπουργού 
Ο Γενικός Διευθυντής 
Π. ΠΙΛΑΤΗΣ 


ΕΚΘΕΣΗ 

Επιτροπής καθορισμού ορίων αιγιαλού παραλίας και θέ¬ 
σεων αμμοληψΐας. 

Για τον καθορισμό το πρώτον των ορίων του αιγιαλού 
στη θέση Παραλία Μεσοχωρίων με δαπάνη του Δημοσίου. 
Η μελέτη κατατέθηκε από το Ν.Τ. Εύβοιας και την επί¬ 
βλεψη είχε η ΔΤΥ Ν. Εύβοιας. 

Στην Κάρυστο σήμερα, 18.9.1995, οι υπογραφόμε- 
νοι: 

1) Κων/νος Μάστορης Οικον. Έφορος Καρύστου, σαν 
Πρόεδρος, 

2) Αναστάσιος Λοζακάς Τοπογράφος Μηχανικός Δ.Τε- 
χνικών Υπηρεσιών Ν. Εύβοιας σαν μέλος, 

3) Δαμιανός Κων/νος, αναπλ. Λιμενάρχης Αλιβερίου, 
σαν μέλος, που αποτελούμε την «Επιτροπή καθορισμού 
ορίων αιγιαλού και παραλίας και θέσεων αμμοληψΐας», η 
σύνθεση της οποίας έχει καθορισθεί με την 0.208/181/ 
26.4.82 κοινή απόφαση Υπουργών Προεδρίας της Κυβέρ¬ 
νησης και Οικονομικών και με την αριθ. Φ.121/οικ/497/ 
4.4.95 απόφαση Π. Δ/ντή Εύβοιας, που συγκλήθηκε με 
την αριθ. 4107/30.8.95 πρόσκληση του Προέδρου της, 
μεταβήκαμε επιτόπου στην περιοχή που προαναφέραμε 
την 18.9.95, αφού λάβαμε υπόψη: 

1) Την υπ' αριθ. 1674/92 απόφαση έγκρισης μελέτης 
Δ.Τ.Υ.Ν.Ε. δια της οποίας ζητείται ο καθορισμός των 
ορίων αιγιαλού στην παραπάνω περιοχή. 

2) Το από 1990 με κλίμακα 1:1000 τοπογραφικό διά¬ 
γραμμα του Μηχανικού Ε. Σπίθα (Μελέτη του Δημοσίου) 
σε 1 πινακίδα που ελέγχθηκε για την ακρίβεια της αποτύ¬ 


πωσης την απόφαση έγκρισης μελέτης 1674/92 ΔΤΥΝΕ 
όπως ορίζει το άρθρ. 20 του Ν. 719/77. 

3) Τις διατάξεις του Α.Ν. 2344/40, όπως αυτός τροπο¬ 
ποιήθηκε καθώς και τη σχετική Δικαστηριακή και Διοικη¬ 
τική Νομολογία. 

4) Την από επιτόπιο μετάβαση σχηματισθείσα αντίληψη 
για το πλάτος της βρεχομένης ζώνης της ξηράς και άλλα 
συναφή στοιχεία, δηλ.: 

α) Περιγραφή της μορφολογίας της περιοχής (βραχώ¬ 
δης, πεδινή, περίπου κλίση εδάφους, καταπτώσεις, βλά¬ 
στηση, προσχωσιγενές έδαφος, ενδείξεις μεταβολής του 
αιγιαλού, ύπαρξη ή μη παλαιού αιγιαλού κ.λπ.). 

β) Κατάσταση της ακτής (διαβρώσεις, προσχώσεις, 
εκτελεσθέντα έργα κ.λπ.). 

γ) Κατάσταση θαλάσσου χώρου (βάθη, ξέρες, ύφαλοι, 
ανάπτυγμα πελάγους). 

ε) Επικρατούσες καιρικές συνθήκες (διεύθυνση, 
ένταση και συχνότητα πνεόντων ανέμων, ύψος κύματος 
κ.λπ.). 

5) Λοιπά στοιχεία που έλαβε υπόψη η Επιτροπή, όπως 
παλιά διαγράμματα, μαρτυρικές καταθέσεις, τίτλος ιδιο¬ 
κτησίας, έγγραφα ΓΕΝ, προηγούμενοι καθορισμοί σε γει¬ 
τονική περιοχή κ.λπ., καθώς και τα συμπεράσματα που 
εξήχθηκαν κατά την κρίση της Επιτροπής. 

6) Ότι το τρίτο τακτικό μέλος κατά την συνεδρίαση της 
επιτροπής κωλύετο από την Υπηρεσία του, αποφασίζει: 

1. Καθορίζει επί του παραπάνω τοπογραφικού διαγράμ¬ 
ματος: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή 1,2,..., 17, της οποίας οι κορυφές εξα¬ 
σφαλίζονται από το κρατικό δίκτυο συν/νων. 

β) Την οριογραμμή της παραλίας με συνεχή πολυγωνική 
γραμμή 1 \ 2\ ....,17 Τ σε απόσταση 10 μ. από αυτήν του αι- 
γιαλού γιατί δεν εξυπηρετούνται οι σκοποί του άρθρ. 7 § 1 
του Α.Ν. 2344/40. Οι κορυφές της εξασφαλίζονται από το 
κρατικό δίκτυο συν/νων. 

2) Αποφαίνεται ότι δεν υπάρχει παλαιός αιγιαλός. 

3) Δεν εξαιρούνται τα κτίσματα που βρίσκονται στη ζώνη 
της παραλίας. 

Η Επιτροπή 

ΚΩΝ/ΝΟΣ ΜΑΣΤΟΡΗΣ, ΑΝΑΣΤΑΣΙΟΣ ΛΟΖΑΚΑΣ, 
ΚΩΝ/ΝΟΣ ΔΑΜΙΑΝΟΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 320/97 (2) 

Τροποποίηση του ρυμοτομικού σχεδίου Δήμου Κερατσι- 
νίου των οδών Δημ. Γληνού, Υψηλάντου και Γκιώ- 
νας. 

ΤΟ ΔΗΜΟΤΙΚΟ ΣΥΜΒΟΥΛΙΟ ΚΕΡΑΤΣΙΝΙΟΥ 
(Συνεδρίαση 30.9.97) 

Έχοντας υπόψη: 

1. Τις διατάξεις του Ν.Δ/τος της 17.7.1923 (Α' 228), 
όπως μεταγενέστερα τροποποιήθηκαν και συμπληρώθη¬ 
καν. 

2. Τις διατάξεις του κεφ. II του Π.Δ/τοςτης 3.4.1929 (Α* 
155) που διατηρήθηκαν σε ισχύ με το άρθρο 31 παρ. 3 του 
Ν. 1577/1985 (Α* 210). 

3. Το Π.Δ. 24/21.1.1995 «Μεταβίβαση αρμοδιοτήτων 
τροποποιήσεων κ.λπ. στο Δήμο Κερατσινίου» (Δ* 16). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά όργανα» (Α’ 137), όπως 
αυτό προστέθηκε με το άρθρο 27 του Ν. 2081/1992 (Α’ 
154). 

5. Την εγκύκλιο ΔΤΕ/δ/43511/161/55/13.6.88 «οδη¬ 
γίες και προδιαγραφές για τροποποιήσεις κ.λπ. ρυμοτομι¬ 
κών σχεδίων». 

6. Την με αρ. 7/97 και 178/97 αποφάσεις του οικείου 
Δημοτικού Συμβουλίου. 


7. Την από 26.6.97 γνωμοδότηση του ΝΣΧΟΠ Πειραιά 
(αρ. πρακτικού 22/97). 

8. Το γεγονός ότι ο εν λόγω χώρος ποτέ δεν χρησιμοποι¬ 
ήθηκε για Σχολείο ή Εκκλησία, όπως έχει χαρακτηρισθεί 
από την ένταξή του στο σχέδιο πόλης αφού χρησιμοποιή¬ 
θηκαν άλλοι χώροι σε διπλανά ΟΤ τόσο για το σχολείο όσο 
και για την εκκλησία. 2) Τα δύο ακίνητα που βρίσκονται 
στο χώρο έχουν κτιστεί από το 1973 με νόμιμη άδεια οικο¬ 
δομής σύμφωνα με το Ν. 5269/31 και 3) σε όμορο χώρο 
επί της Δημητρίου Γληνού, Γκιώνας και Λ. Σχιστού έχει δη- 
μιουργηθεί χώρος πρασίνου και αθλοπαιδιών 20 περίπου 
στρεμμάτων, αποφασίζει ομόφωνα: 

1) Εγκρίνεται η τροποποίηση του ρυμοτομικού σχεδίου 
επί των οδών Δημητρίου Γληνού, Υψηλάντου και Γ κιώνας 
για α) τον αποχαρακτηρισμό του χώρου εκκλησίας και Σχο¬ 
λείου με μετατροπή του (ΒΓΔΘηζεΒ) τμήματος του επί της 
οδού Γκιώνας και Υψηλάντου σε οικοδομήσιμο χώρο και 
του (ΑΖΕΔΘηζεΒΑ) τμήματός του σε χώρο πρασίνου και β) 
την μετατόπιση της προς δυσμάς ρυμοτομικής γραμμής 
της οδού Γκιώνας επί της ήδη διαμορφωμένης. 

2) Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του οικείου Δή¬ 
μου. 

3) Η απόφαση αυτή να δημοσιευθεί στην Εφημερίδα της 
Κυβερνήσεως και Θ' αρχίσει να ισχύει από τη δημοσίευσή 
της. 

Κερατσίνι, 9 Οκτωβρίου 1997 

Ο Πρόεδρος Δ.Σ. 

ΑΝΑΣΤΑΣΙΟΣ ΓΚΙΟΚΑΣ 

Αριθ. 3899 (3) 

Τροποποίηση ρυμοτομικού σχεδίου Καμ. Βούρλων Ν. Φθ/ 
δας που αφορό τη μείωση του πλάτους του πεζόδρο- 
μου και των προκηπίων μεταξύ των Ο.Τ. 83 και 86. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε, 
συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τους Νόμους 2218 και 2240/95 «Περί Νομαρχιακής 
Αυτ/σης» και την αριθμ. 3492/2.2.95 διαπιστωτική πράξη 
λειτουργίας της Νομ. Αυτ/σης Φθ/δας. 

5. Το αριθμ. 183/86 Π.Δ. (ΦΕΚ 70Α75.6.86) αρμοδιό¬ 
τητες Νομαρχών. 

6. Την αριθμ. 62616/2657/18.9.95 (ΦΕΚ 702Β/1985) 
κοινή απόφαση Υπουργών «περί αρμοδιότητας Νομαρχών 
κ.λπ.». 

7. Την αριθμ. ΤΠ.5190/29.8.94 απόφ. Νομάρχη (ΦΕΚ 


1216Δ794) περί αναθεωρήσεως του ρυμοτομικού σχε¬ 
δίου Καμ. Βούρλων. 

8. Τις αριθμ. 14/165/23.10.96 και 15/186/29.11.96 
αποφάσεις του Δημοτικού Συμβουλίου του Δήμου Καμ. 
Βούρλων. 

9. Την αριθμ. 8845/96/22.1.97 θετική εισήγηση του 
Τμήματος Πολ/κών Σχεδίων και Εφαρμογών στο Συμβού¬ 
λιο ΧΟΠ Ν. Φθ/δας. 

10. Την αριθμ. 5/31.1.97 (πρακτ. 1/97 θέμα δον) αρνη¬ 
τική γνωμοδότηση του ΣΧΟΠ Ν. Φθιώτιδας, αποφασί¬ 
ζουμε: 

Εγκρίνουμε την τροποποίηση του ρυμοτομικού σχεδίου 
Καμ. Βούρλων και συγκεκριμένα την μείωση του πλάτους 
του πεζόδρομου και των προκηπίων αυτού μεταξύ των 
Ο.Τ. 83 και 86 όπως έχει σημειωθεί στα διαγράμματα. 

Η παραπάνω κανονιστική πράξη του Νομάρχη δεν βαρύ¬ 
νει τον προϋπολογισμό του Δήμου Κ. Βούρλων (σχετ. το 
αριθμ. 4528/9.12.96 έγγραφο του Δήμου Κ. Βούρλων). 

Η παραπάνω τροποποίηση γίνεται με πολεοδομικά κρι¬ 
τήρια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 9 Οκτωβρίου 1997 

Ο Νομάρχης 
ΕΥΘ. ΠΑΠΑΒΑΣΙΛΕΙΟΥ 

